O K D O lU. 



FRINGILLAE. 



JVlaxime naturalem ordinem et unam quasi familiam inter Aves 

 constituunt antiquioribus Ornithologis sic dictae crassirostres grani- 

 vorae , enucleatrices. Hunc Ordinem prius ad Raji et Brissonii 

 usque labores caste et pure a methodicis servatum, corrupit Lin- 

 naeus, dum aves tenuirostres minores antiquiorum, sine ullo funda- 

 mento eidem adjccit. Sunt enim hae neque enucleatrices , neque 

 solum granivorae , rostro nullam habent cum Enucleatricibus simili- 

 tudinem, et interna quoque organorum structura non conveniunt, 

 uti nec moribus. In pristinam ergo puritatem hic restituo hunc or- 

 dinem , cui jure adnumerabuntur etiam Psittaci , indicante hoc 

 eorum rostro enucleatoreo , habitu et morihus , praesertim vero e- 

 gregis ad illos transitu , per Loxias curvirostres , a Psittacis sola pe- 

 dum conformatione distinguendas. Nomen huic ordini imponere 

 malui Fringillarum , quod magis quadrare videtur , quam nimis spe- 

 ciale Passerum. Fringillae enim , a frangendo rostris granula , qua- 

 si Frangillae dicuntur. 



